Diari Oficial de la Generalitat Valenciana


Sumari del DOGV 6628, del 11-10-2011 (2011/9865)

Notificació de la sentència dictada en el judici ordinari número 837/2009.
--------------------------------------------------------------------------

### Dades del document

Número de DOGV
:   6628

Data del DOGV
:   11-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9865


Organisme emissor
:   Jutjat de Primera Instància i Instrucció Número 2 de Sueca

Tipus de document
:   Edicte

Notificació de la sentència dictada en el judici ordinari número 837/2009. [2011/9865]  
Procediment ordinari 000837/2009- A  
De: Lidia Villena Francés i Rose Marie Francés Colomer.  
Procurador: Enrique Machí Machí.  
Contra: Promianto Edificaciones y Construcciones, SL.  
Procurador/a: -  
En aquest procediment ordinari número 837/2009 seguit a instàncies de Lidia Villena Francés i Rose Marie Francés Colomer contra Promianto Edificaciones y Construcciones, SL, s'ha dictat la sentència, que té l'encapçalament i la part dispositiva que, literalment, són com segueix:  
«Sentència número 75/2001  
Sueca, 14 d'abril de 2011.  
Alberto Moral Prieto, magistrat jutge del Jutjat de Primera Instància número 2 de Sueca, he vist les actuacions del judici ordinari que se segueixen en aquest Jutjat amb el número 837/2009, sent-ne part demandant Rose Marie Francés Colomer i Lidia Villena Francés, que ha actuat representada pel procurador Enrique Machí Machí i dirigida per lletrat, i part demandada Promianto Edificaciones y Construcciones, SL, (en rebel·lia), i en consideració als següents:  
Dispositiva  
Estime la demanda formulada per Rose Marie Francés Colomer i Lidia Villena Francés a través de la seua representació en les actuacions contra Promianto Edificaciones y Construcciones, SL, acorde:  
- Declarar resolt el contracte de compravenda firmat entre les parts, i objecte d'aquest procés, de data 19 d'abril de 2007 (doc. 2 de la demanda), per incompliment de les obligacions de la part venedora.  
  
- Condemnar la demandada a reintegrar als actors la quantitat percebuda d'aquests, en la suma de 80.718,39 euros, més els interessos legals d'aquesta suma, computats des de la data del pagament de les esmentades quantitats, fins a la seua completa devolució, de conformitat amb l'estipulació dotze de l'esmentat contracte, i s'estableix aquest en el 5,5%, segons la disposició addicional trenta-quatre de la Llei 2/2008, de 23 de desembre, de Pressupostos Generals de l'Estat.  
Tot això, amb la imposició expressa de les costes a la part demandada.  
Notifiqueu aquesta resolució a les parts i feu-los saber que s'hi pot interposar recurs d'apel·lació davant l'Audiència Provincial mitjançant escrit que haurà de preparar-se en aquest Jutjat en el termini dels cinc dies següents als de la seua notificació.  
Tot el qui pretenga interposar recurs contra sentències o interlocutòries que posen fi al procés o impedisquen la seua continuació, consignarà com a dipòsit 50 euros, si es tracta d'un recurs d'apel·lació.  
L'admissió del recurs necessitarà que, en interposar-se aquest si es tracta de resolucions interlocutòries, a la presentació del recurs de queixa, en presentar la demanda de rescissió de sentència ferma en la rebel·lia i revisió, o en anunciar-se o preparar-se aquest en els altres casos, s'haja consignat en l'oportuna entitat de crèdit i en el compte de dipòsits i consignacions obert a nom del Jutjat o del tribunal, la quantitat objecte de dipòsit, la qual cosa s'haurà d'acreditar.  
  
Expediu i uniu testimoniança d'aquesta resolució a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme».  
I atés que el demandat esmentat, Promianto Edificaciones y Construcciones, SL, es troba en parador desconegut, s'expedeix aquest edicte a fi que valga de notificació de forma deguda.  
  
Sueca, 1 de setembre de 2011.- La secretària judicial: Marta Jiménez Fueyo.